A rendszermag beállítása

Handspring-Visor mini-HOGYAN
Előző |  | Következő

# 3. A rendszermag beállítása

## 3.1. Követelmények

Pár alapvető dolog szükséges csupán, úgymint számítógép, USB kapu, Visor kézigép (USB bölcsővel). Továbbá tudnod kell azt is, hogyan telepíts és fordíts programokat, valamint a rendszermagot. Ha ezeket mégsem tudod, van még néhány lehetőséged: tanulni, hívni egy szakembert vagy beszerezni egy disztribúciót, amelyben van támogatás.

Ha nincs USB vezérlő a gépeden, úgy a Visor-t soros porton keresztül csatolhatod a gépre (ebben az esetben már nem erre a dokumentumra van szükséged.), vagy veszel egy USB-t kezelő eszközt a gépedbe (például USB kártyát, vagy új alaplapot).

## 3.2. Rendszermag verzió

A 2.4-es rendszermag az első, amelyik USB támogatással rendelkezik. A legfrissebb 2.4-es verzió letölthető a ftp://ftp.kernel.org/pub/linux/kernel/v2.4/ webhelyről.

Az USB támogatást visszaportolták a 2.2-es rendszermagokhoz is, a 2.2.18-as verziótól kezdve. Szükség esetén használhatod az itt felsorolt utasításokat a legújabb 2.2-es sorozat esetén is.

Itt az ideje a legfrissebb rendszermag letöltésének, és igény szerinti beállításának! A következőkben részekben tanácsokat kapsz az USB konfigurálásához.

Ha már kész (fordított és beállított) rendszermagod van, nem kell újraindítanod a gépet! Csak a megfelelő modulokat kell beforgatni, beállítani és készen is vagy.

## 3.3. Az USB vezérlő típusa

Először állapítsd meg milyen USB vezérlővel rendelkezel. Az USB vezérlő a számítógéped USB be- és kimeneti folyamatait kezelő hardver.

Intel lapkakészletű alaplapok tipikusan UHCI vezérlővel rendelkeznek. A legtöbb bővítőkártya OHCI vezérlőt tartalmaz. A következő parancs kiadásával (root felhasználóként) eldöntheted milyen típussal rendelkezel.

    lspci -v

Ha ehhez hasonlót látsz:

    USB Controller: ......
    Flags: .....
    I/O ports at ....

Akkor neked UHCI vezérlőd van. Ha ezt látod:

    USB Controller: .....
    Flags: ....
    Memory at .....

Akkor OHCI vezérlő van a gépedben. További részleteket a http://www.linux-usb.org webhelyen találsz. Az ide vonatkozó rendszermag dokumentáció az `/usr/src/linux/Documentation/usb/usb.txt` szintén hasznos lehet a vezérlő típusának megállapításához.

## 3.4. A rendszermag beállítása és fordítása

Most be kell állítanod és le kell fordítanod a rendszermagot. Közvetlenül a rendszermagba vagy modulként is fordíthatod ezeket. Ajánlott azonban modulként fordítani. Amennyiben közvetlenül a rendszermagba fordítasz, újra kell majd indítanod a gépet. A beállítás során ügyelj az alábbiak engedélyezésére:

- USB support (USB támogatás; CONFIG_USB)

- The preliminary USB Device Filesystem (Az előzetes USB eszköz fájlrendszer; CONFIG_USB_DEVICEFS)

- A megfelelő vezérlő - UHCI, vagy OHCI (CONFIG_USB_UHCI, vagy CONFIG_USB_OHCI)

- USB Serial Converter support (USB soros átalakító támogatás; CONFIG_USB_SERIAL)

- USB Handspring Visor Driver (USB Handspring Visor eszközmeghajtó; CONFIG_USB_SERIAL_VISOR) (serial converter al-opció)

Kétféle UHCI driver létezik. Nem szeretjük a "UHCI Alternate (JE)" meghajtót. Ez a meghajtó még nem támogatja az Visor által használt összes USB szolgáltatást. Vagyis nem fogod tudni beállítani a Visort. Ha nem látod az eredeti meghajtót, győződj meg arról, hogy az UHCI-JE meghajtó NINCS kiválasztva, ekkor már látnod kell mindkét opciót.

Ezen a ponton kell eldöntened, hogy akarsz-e Hotplug támogatást. A Hotplug támogatással egyetlen gombnyomással (Hotsync) be tudod majd állítani Visorodat. Olvasd el a Hotplug támogatás fejezetet, és főleg a Hotplug rendszermag-beállítás, fejezetet, mielőtt ezt az utat választanád.

Fordítsd és telepítsd a rendszermagot. Ne feledkezz meg a lilo futtatásáról sem. Amennyiben új rendszermagot telepítesz, még ne indíts újra.

## 3.5. usbdevfs

Az usbdevfs parancs a `/proc` könyvtárban helyez el információkat az USB vezérlőről. Különösen hasznos lesz majd hibakereséskor. Ezt a következő sor `/etc/fstab` fájlhoz adásával lehet engedélyezni.

    none  /proc/bus/usb  usbdevfs  defaults  0  0

Ha új rendszermagot telepítesz, ettől a ponttól kezdve már újraindíthatod a géped. Nem kell újraindítanod, ha csak modulként adod az USB támogatást a már létező rendszermagodhoz.

## 3.6. `/dev` bejegyzések készítése

Ha a Linux disztribúciód nem támogatja az USB portos Visorokat, vagy NEM használsz devfs fájlrendszert (nem ugyanaz, mint a usbdevfs), akkor létre kell hoznod az USB tty eszközöket.

Ha devfs fájlrendszert használsz, ezek az eszközök automatikusan létrejönnek `/dev/usb/tts/{0,1,...}` néven; vagyis ugorhatsz A modulok használata fejezetre.

Ha nem használsz devfs fájlrendszert, a következő (root felhasználóként kiadott) paranccsal létrehozhatod a megfelelő eszközöket:

    mknod /dev/ttyUSB0 c 188 0
    mknod /dev/ttyUSB1 c 188 1
    mknod /dev/ttyUSB2 c 188 2
    mknod /dev/ttyUSB3 c 188 3
    etc...
    chmod 666 /dev/ttyUSB*

255 kapcsolatot, kaput vagy eszközt tudsz így beállítani, de (hacsak nem egynél több USB-s eszközöd van) talán csak az első néhányra lesz szükséged. A chmod engedélyezi más felhasználók számára a Visor elérését. A szerző véleménye szerint ez biztonságos egy személyi számítógépen. Többfelhasználós gépeken bizonyára jobban belemélyednek a biztonsági kérdésekbe (világosítsatok fel).

A Visor csatlakozásakor két kapu nyílik meg. (Legtöbb ember számára ez a `/dev/ttyUSB0`, és `/dev/ttyUSB1`) lesz. Az első kapu (zero), egy általános kapcsolatot hoz létre. A második kapu a hotsync részére kell. Ez a lehetőség a jövő fejlesztői számára van fenntartva; például fájlrendszerek exportja a Visorról. Hasznos dolog egy hivatkozást (link) létrehozni a hotsync portjára, hogy a szinkronizáló szoftver alapból a megfelelő eszközt használja. A következőképpen teheted meg:

    cd /dev
    ln -s /dev/ttyUSB1 pilot
    ln -s /dev/ttyUSB1 palm

A pilot-xfer programcsomag a `/dev/pilot` könyvtárat használja alapból. A coldsync a `/dev/palm` könyvtárra áll be alaphelyzetben. Hozd létre az eszközöket és a hivatkozásokat szükség szerint. A szórakozás kedvéért hozz létre hivatkozást a `/dev/visor` és a `/dev/ttyUSB1` között csak, mivel Visor, és nem egy Pilot (vagy Palm(tm)) géped van . Az aktuális eszközszám változhat, attól függően mennyi (aktív?) soros USB eszköz van a gépedhez csatlakozva. A syslog tartalmaz az aktuálisan használt eszközre vonatkozó megjegyzéseket. Történetesen ez az ötlet egy bejegyzés létrehozására a `/proc` alatt, ami tartalmazza a szükséges információkat.

## 3.7. A modulok használata

Azoknak, akik modulként fordították az USB kódot, a rendszermagba is be kell illeszteniük ezeket. A következő parancs kiadásával tehetik ezt meg (root felhasználóként):

    /sbin/modprobe usb-uhci
    /sbin/modprobe usb-ohci
    /sbin/modprobe visor

Egy fontos megjegyzés: az aktuális eszközmeghajtó/eszköz kapcsolat a `/dev/ttyUSB*` könyvtárban, a rendszermag-memóriában a hotsync gomb megnyomásáig nem jön létre. Ezért ha a programot használni akarod, mielőtt megnyomnád a hotsync gombot, az nem fog működni.

Előző | Tartalomjegyzék | Következő
Bevezetés |  | Szinkronizáló szoftver