Szinkronizáló szoftver

Handspring-Visor mini-HOGYAN
Előző |  | Következő

# 4. Szinkronizáló szoftver

## 4.1. Általános

Két szoftvercsomag van amely kommunikálni képes a Visorral. Az egyik a coldsync, a másik a pilot-link. Ezek a programok parancssorból futnak és "alacsony szintű" szinkronizálást végeznek az aktuális adatbázisokon. Többféle felületet biztosítanak a csatornák számára. Feltételezem, hogy tudod, hogyan kell programot letölteni és telepíteni. Ha nem tudod, tanuld meg. (Biztosan tudsz előre fordított csomagokat telepíteni, de azt nem szeretem. ;-).

## 4.2. coldsync

A coldsync megtalálható a http://coldsync.org/ webhelyen.

## 4.3. pilot-link

A pilot-link megtalálható a http://www.pilot-link.org/ webhelyen. Ha Palm Desktop stílusú eszközt használsz, erre lesz szükséged.

## 4.4. Itt az idő a szinkronizálásra

Ezen a ponton már a tesztelésé a főszerep, hogy megtudjuk, minden renden működik-e. Természetesen a Visornak az USB portra csatolt bölcsőben kell lennie. A megfelelő moduloknak be kell töltődniük.

FIGYELEM! a hotsync gombot a szoftver futtatása ELőTT kell megnyomni! A visor vezérlő bejegyzést készít a syslogba, és alkalmanként a `/proc/drivers/visor` fájlba. Tegyük fel, hogy a meghajtóprogram a `/dev/ttyUSB0` és `/dev/ttyUSB1` könyvtárakhoz csatlakozik, ekkor a Visor mentése így néz ki (megfelelő program kiválasztandó):

    cd ~
    mkdir visorbackup
    coldsync   -p /dev/ttyUSB1 -mb visorbackup
    pilot-xfer -p /dev/ttyUSB1 -b  visorbackup

Hibaüzenet esetén, mint például "unable to bind to the port", olvasd újra az előző fejezetet. Minden más hibával a Hibaelhárítás fejezet foglalkozik.

## 4.5. Palm Desktop változatok

Van néhány Palm desktop változat. Nem tudtam még mindet tesztelni. Jövőbeni tervem, hogy majd írok róluk valamit ide. Ha van valamilyen tapasztalatod ez ügyben, küldd el levélben és bekerül ide. Eddigi ismereteim szerint mind a pilot-link könyvtárakat használja a Visorral történő kommunikációban.

Ezeket ismerem:

- J-Pilot

- KPilot (KDE)

- Gnome-Pilot (GNOME)

## 4.6. Kész!

Ha eddig a pontig eljutottál, kész vagy! Tudod telepíteni a Visort, menteni, és szinkronizálni az információkat. Gratulálok! Várom a hálaleveleket! A következő rész a PPP kapcsolat létrehozásáról és a Hotplug támogatásról szól.

Előző | Tartalomjegyzék | Következő
A rendszermag beállítása |  | Hotplug támogatás