Hotplug támogatás

Handspring-Visor mini-HOGYAN
Előző |  | Következő

# 5. Hotplug támogatás

Talán a legcélszerűbb egy friss 2.4-es rendszermag használata. Először olvasd végig az egész fejezetet, csak utána láss munkához!

A hotplug alkalmassá teszi a rendszert, hogy automatikusan futtassa a szinkronizáló szoftvert, amint megnyomod a sync gombot. Csak egy Visorhoz lehet konfigurálni. Ha több felhasználót több Visorral szeretnél összehozni, az nem lehetséges. (Más kérdés, hogy különböző Palm és Clie masinákkal lehet-e, de ezekre nem tudok válaszolni).

## 5.1. Hotplug rendszermag-beállítás

A rendszermag beállítása során engedélyezned kell a "Support for hot-pluggable devices" támogatást a "General Options" részben. Ez a CONFIG_HOTPLUG opció. A fordításról és újra-telepítésről ne feledkezz meg!

## 5.2. Hotplug telepítés

Kell hozzá egy hotplug szkript a linux-hotplug honlapról, amely a http://linux-hotplug.sourceforge.net webhelyen található. Rpm, gz vagy tgz csomagok formájában is megtalálható. A csomagok telepítése előtt érdemes elolvasni a telepítést részletesen leíró README fájlt. Ha csak a Visor hotplug támogatást akarod beállítani, talán elég lesz a következőket tenned:

    gzip -dc hotplug-2002_08_26.tar.gz | tar xvf -
    cp hotplug-2002_08_26/sbin/hotplug /sbin/hotplug
    cp -r hotplug-2002_08_26/etc/hotplug  /etc

## 5.3. A Visor meghajtó beállítása

Amikor minden kész és jó, a hotsync gomb megnyomására egy `/etc/hotplug/usb/visor` nevű (futtatható) szkriptnek kéne elindulni .

    #!/bin/sh
    /bin/su rvbijl -c /usr/local/bin/coldsync

Természetesen a rvbijl paramétert cseréld ki a rendes felhasználói neveddel. És tedd futtathatóvá a szkriptet!

Előző | Tartalomjegyzék | Következő
Szinkronizáló szoftver |  | Hibaelhárítás